Brotist var inn í frystigám hjá fyrirtækinu Eðalfiski í Borgarnesi í liðinni viku og um 120 kg af reyktum laxi í útflutningsumbúðum stolið . Þetta er í annað skipti sem brotist er inn hjá fyrirtækinu en um sl. jól var einnig stolið reyktum laxi frá fyrirtækinu . Nú stendur yfir vinna við uppsetningu á bættu öryggiskerfi og myndavélum hjá fyrirtækinu . Talið er víst að viðkomandi þjófar hafi verið á tveimur fólksbílum og a.m.k. þrír til fjórir saman . Enginn hefur verið handtekinn fyrir þennan þjófnað og málið í rannsókn lögreglu .